શિહોરી ખાતે ગુજરાત એપ્રેન્ટીસ લાઇટમેન એસો.ની બેઠકમાં પોતાની વિવિધ માંગણીઓ મુદ્દે સરકાર સામે રોષ જોવા મળ્યો હતો અને એપ્રેન્ટીસ લાઇટમેનો આંદોલનમાં મુડમાં દેખાયા હતા. શિહોરી-દુગાવાડા હનુમાનજી મંદિર પાસે ગુજરાત એપ્રેન્ટીસ લાઇટમેન એસોસીએશનની મીટીગ પ્રમુખ પિયુષ પટેલની અધ્યક્ષસ્થાને યોજાઇ હતી. જેમાં જીઇબીમાં એપ્રેન્ટીસ તરીકે ફરજ બજાવતા બનાસકાંઠાના ૨૫૦૦ જેટલા કર્મીઓને ૧૩૫૦૦ની જગ્યાએ ૬૦૦૦ પગારનું ચુકવણું કરી અન્યાય કરાતો હોવાની બુમરાડ ઉઠવા પામી હતી. તેમજ ૨૦૧૩માં સિનિયોરીટી સીસ્ટમ બંધ કરી પરિક્ષા સિસ્ટમ અપનાવતા અન્યાય કર્યો હોવાની બુમરાડ ઉઠવા પામી હતી.